Beurtkrag tot volgende week ingestelFoto bloot ter illustrasie. (Foto: pixabay) Beurtkrag sal nou tot volgende week ingestel wees, maar teen ŉ laer fase. Eskom het Maandag aangekondig dat beurtkrag tot Maandag 25 Julie van krag sal wees, maar reeds teen Vrydag na fase 1 afgeskaal sal word. Die kragvoorsiener het bevestig dat beurtkrag steeds van vandag (Maandag) tot Donderdag tussen 16:00 en 00:00, wanneer die las die swaarste op die kragnetwerk is, ingestel sal word. “Die beurtkragfases vir die res van die week is afhanklik van opwekkingseenhede wat weer by die kragnetwerk gevoeg sal word. Enige veranderinge sal nader aan die tyd bevestig word.” Die aankondiging volg enkele dae nadat André de Ruyter, hoof van Eskom, tydens ŉ mediakonferensie by die Tutuka-kragstasie in Mpumalanga gesê het dat beurtkrag moontlik in hierdie week opgeskort sal word. Dít te danke aan ŉ paar groot eenhede wat binnekort na die kragnetwerk gaan terugkeer. Indien eenhede wel bygevoeg kan word, lyk die vooruitsigte vir beurtkrag vir die res van die week belowend. Suid-Afrikaners het die afgelope paar weke ononderbroke kragonderbrekings ervaar, met fase 6-beurtkrag wat vir die eerste keer in jare ingestel is. Só lyk beurtkrag vir die volgende sewe dae: